Document ID: 31991R0557

ΚΑΝΟΝΙΣΜΟΣ ( ΕΟΚ ) αριθ . 557/91 ΤΗΣ ΕΠΙΤΡΟΠΗΣ της 7ης Μαρτίου 1991 για την τροποποίηση του κανονισμού ( ΕΟΚ ) αριθ . 2041/75 περί των ειδικών διαδικασιών εφαρμογής του καθεστώτος πιστοποιητικών εισαγωγής, εξαγωγής και προκαθορισμού στον τομέα των λιπαρών ουσιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ . 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 20 παράγραφος 3,
Εκτιμώντας :
ότι, για να διευκολυνθεί η λήψη των ενδεικνυόμενων μέτρων στην περίπτωση διαταράξεως ή απειλής διαταράξεως της αγοράς ελεαιολάδου, πρέπει να προβλεφθεί, για τα πιστοποιητικά εισαγωγής που ζητούνται στα πλαίσια επιστροφής του κοινού δασμού, προθεσμία εξετάσεως πέντε εργασίμων ημερών μεταξύ της αιτήσεως και της εκδόσεως του εν λόγω πιστοποιητικού - ότι, λαμβάνοντας υπόψη την προβλεπόμενη ζήτηση πιστοποιητικών και προκειμένου να μην επιβαρυνθεί η διοικητική διαχείριση, πρέπει να προβλεφθεί μία μόνον εβδομαδιαία ανακοίνωση εκ μέρους των κρατών μελών - ότι, συνεπώς, πρέπει να τροποποιηθεί ο κανονισμός ( ΕΟΚ ) αριθ . 2041/75 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 2662/87 ( 4 )- ότι με την ευκαιρία αυτή πρέπει να αναφερθούν επίσης οι κωδικοί ΣΟ των σχετικών προϊόντων -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Η παράγραφος 1 του άρθρου 5 του κανονισμού ( ΕΟΚ ) αριθ . 2041/75 αντικαθίσταται από την ακόλουθη παράγραφο :
"1 . Όσον αφορά τα προϊόντα που υπάγονται στους κωδικούς ΣΟ 0709 90 39, 0711 20 90, 1509, 1510 00, 1522 00 31, 1522 00 39 και 2306 90 19, και με την επίφυλαξη της εφαρμογής των διατάξεων του άρθρου 20β του κανονισμού αριθ . 136/66/ΕΟΚ, το πιστοποιητικό εκδίδεται την τρίτη εργάσιμη ημέρα μετά την ημέρα καταθέσεως της αιτήσεως .
Εντούτοις, τα πιστοποιητικά που ζητούνται στα πλαίσια διαγωνισμού που αποφασίζεται βάσει του άρθρου 5 του κανονισμού ( ΕΟΚ ) αριθ . 1650/86 του Συμβουλίου, εκδίδονται αμέσως μόλις καθοριστεί το ανώτατο ποσό της επιστροφής για τον εν λόγω διαγωνισμό .
Κατά παρέκκλισης από το πρώτο εδάφιο, όσον αφορά το ελαιόλαδο που υπάγεται στους κωδικούς ΣΟ 1509 και 1510 00, για την περίοδο εμπορίας 1990/91, τα πιστοποιητικά εξαγωγής, πλην εκείνων που αναφέρονται στο προηγούμενο εδάφιο, εκδίδονται την πέμπτη εργάσιμη ημέρα μετά από εκείνη της καταθέσεως της αιτήσεως . Η 28η και 29η Μαρτίου, η 1η Απριλίου, η 9η και 10η Μαΐου 1991, καθώς και η 16η Αυγούστου δεν θεωρούνται εργάσιμες ημέρες .
Οι αιτήσεις των πιστοποιητικών μπορούν να κατατεθούν κάθε Δευτέρα, Τρίτη και Τετάρτη . Οι αιτήσεις που κατατίθενται την Πέμπτη και Παρασκευή θεωρούνται ότι κατατέθηκαν την επόμενη Δευτέρα .
Τα κράτη μέλη ανακοινώνουν στην Επιτοπή το αργότερο κάθε Πέμπτη πριν από τις 14.00, ώρα Βρυξελλών, και επί ποινή απορρίψεως τις αιτήσεις των πιστοποιητικών κατανεμημένες κατά ποιότητα και τύπο συσκευασίας που κατατέθηκαν την προηγούμενη Δευτέρα, Τρίτη και Τετάρτη ." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 7 Μαρτίου 1991 .

Labels: 3
17